Ο **Κρίστιαν Βόλφγκανγκ Λίντνερ** (*Christian Wolfgang Lindner*, γεννημένος στις 7 Ιανουαρίου 1979) είναι Γερμανός πολιτικός, μέλος του Ομοσπονδιακού Κοινοβουλίου και αρχηγός του Ελεύθερου Δημοκρατικού Κόμματος της Γερμανίας (FDP).

Ζωή και εκπαίδευση
------------------

Ο Λίντνερ γεννήθηκε στο Βούπερταλ της Γερμανίας. Ο πατέρας του, Βόλφγκανγκ Λίντνερ, είναι καθηγητής μαθηματικών και πληροφορικής σε γυμνάσιο του Βέρμελσκιρχεν (*Wermelskirchen*).

Μετά την αποφοίτησή του από το σχολείο το 1998 και αφού έκανε εναλλακτική θητεία, ο Λίντνερ σπούδασε πολιτικές επιστήμες στο Πανεπιστήμιο της Βόννης από το 1999 έως το 2006 .

Μετά από έντεκα εξάμηνα απέκτησε μεταπτυχιακό τίτλο (*Master of Arts*). Στην διπωματική του μεταπτυχιακού του στο Ινστιτούτο Πολιτικών Επιστημών, ασχολήθηκε με το θέμα: «φορολογικός ανταγωνισμός και κατανομή εσόδων. Μπορεί το οικονομικό σύνταγμα να μεταρρυθμιστεί;». Το 2006, άρχισε να γράφει τη διδακτορική του διατριβή, την οποία μέχρι στιγμής δεν έχει ολοκληρώσει λόγω των πολιτικών του δραστηριοτήτων.

Κατά τη διάρκεια της μελέτης, ο Λίντνερ υπηρέτησε ως εφεδρικός αξιωματικός στην Πολεμική Αεροπορία. Το 2002 προήχθη σε έφεδρος σμηναγός (*Oberleutnant*). Το 2008 διετέλεσε σύνδεσμος στην στρατιωτική διοίκηση της Βόρειας Ρηνανίας-Βεστφαλίας στο Ντίσελντορφ και από τον Σεπτέμβριο του 2011 κατείχε το βαθμό του έφεδρου επισμηναγού (*Hauptmann*) .

Πολιτική σταδιοδρομία
---------------------

Ο Λίντνερ εντάχθηκε στο FDP το 1995. Είναι μέλος της Εκτελεστικής Επιτροπής του κόμματος στην Βόρεια Ρηνανία-Βεστφαλία από το 1998 και έγινε Γενικός Γραμματέας το 2004 (έως τον Φεβρουάριο του 2010). Στις εκλογές του Μαΐου 2000 για το Κοινοβούλιο της Βόρειας Ρηνανίας-Βεστφαλίας, ο 21χρονος Λίντνερ εξελέγη, γινόμενος έτσι ο νεότερος βουλευτής στην ιστορία του τοπικού κοινοβουλίου της Βόρειας Ρηνανίας-Βεστφαλίας. Ο Λίντνερ ήταν από το 2000 αρχικά «εκπρόσωπος Διαγενεακών Υποθέσεων, Οικογένειας και Ενσωμάτωσης» και στη συνέχεια από το 2005 έως το 2009 ήταν επίσης αντιπρόεδρος της κοινοβουλευτικής ομάδας FDP στο κοινοβούλιο και εκπρόσωπος για θέματα Καινοτομίας, Επιστήμης και Τεχνολογίας. Το 2007 έγινε μέλος της Εκτελεστικής Επιτροπής του FDP σε ομοσπονδιακό επίπεδο.

Από το 2009 ο Λίντνερ υπηρέτησε ως μέλος του γερμανικού κοινοβουλίου (*Bundestag*). Κατά τις διαπραγματεύσεις για τον σχηματισμό κυβέρνησης συνασπισμού μετά τις ομοσπονδιακές εκλογές του 2009, ήταν μέλος της αντιπροσωπείας του FDP στην ομάδα εργασίας για τις οικογένειες, την ένταξη των μεταναστών και τον πολιτισμό.

Από τον Δεκέμβριο του 2009 έως την ανεπάντεχη παραίτησή του τον Δεκέμβριο του 2011, ο Λίντνερ ήταν επίσης Γενικός Γραμματέας του FDP σε ομοσπονδιακό επίπεδο, κυρίως υπό την ηγεσία του προέδρου του κόμματος Γκίντο Βεστερβέλε και αργότερα υπό τον Φίλιπ Ρέσλερ μετά την παραίτηση του Βεστερβέλε. Η παραίτηση του Λίντνερ προκλήθηκε από εσωτερική κομματική ψηφοφορία, η οποία προκλήθηκε από μια ομάδα γύρω από τον Ευρωσκεπτικιστή βουλευτή Φρανκ Σέφλερ, προκειμένου να καθοριστεί η μελλοντική πορεία του κόμματος σε ζητήματα που σχετίζονται με τον Ευρωπαϊκό Μηχανισμό Σταθερότητας (ESM).

Ο Λίντνερ αργότερα επιλέχθηκε ως πρόεδρος του FDP στις κρατιδιακές εκλογές της Βόρειας Ρηνανίας-Βεστφαλίας το 2012, μετά τον Daniel Bahr. Στις εκλογές αυτές το FDP έλαβε το 8,6% των ψήφων, ξεπερνώντας όλες τις προσδοκίες εκείνη τη στιγμή, καθώς το κόμμα αγωνιζόταν συνολικά σε ομοσπονδιακό επίπεδο για να φθάσει την ελάχιστη εκπροσώπηση του 5% και έχασε την εκπροσώπησή του σε πολλά κρατίδια. Μετά την νίκη του κόμματος σε αυτές τις εκλογές εξελέγη κοινοβουλευτικός ηγέτης του FDP στο τοπικό κοινοβούλιο και εργάστηκε στην αντιπολίτευση. Τον Μάρτιο του 2013 εξελέγη ένας από τους αντιπροέδρους του Ρέσλερ.

Πρόεδρος του FDP
----------------

Ο Λίντνερ εξελέγη νέος πρόεδρος του FDP μετά την παραίτηση του Φίλιπ Ρέσλερ μετά τις γερμανικές ομοσπονδιακές εκλογές του 2013 , στις οποίες το FDP απέτυχε να ξεπεράσει το όριο του 5% για να εισέλθει στην ομοσπονδιακή βουλή, για πρώτη φορά από το 1949.

Πριν τις ευρωεκλογές του 2014, ο Λίντνερ και ο πρωθυπουργός της Ολλανδίας Μaρκ Ρούτε ανέλαβαν μεσολαβητικό ρόλο μεταξύ του Όλι Ρεν και του Γκι Φερχόφστατ, τους υποψηφίους της Συμμαχίας Φιλελευθέρων και Δημοκρατών για την Ευρώπη για την προεδρία της Ευρωπαϊκής Επιτροπής. Τελικά, οι υποψήφιοι συμφώνησαν να ηγηθούν από κοινού της εκστρατείας του ALDE για τις εκλογές. Εκείνη την εποχή, ο Λίντνερ θεωρήθηκε ότι υποστηρίζει τον Ρεν.

Ο Λίντνερ ήταν εκπρόσωπος του FDP στην Ομοσπονδιακή Συνέλευση που εξέλεξε τον Προέδρο της Γερμανίας το 2017, και στην οποία ψήφισε τον κυβερνητικό υποψήφιο Φρανκ-Βάλτερ Σταϊνμάιερ. Την ίδια χρονιά, ηγήθηκε της επιτυχημένης εκστρατείας του κόμματός του για τις κρατιδιακές εκλογές στη Βόρεια Ρηνανία-Βεστφαλία, με αποτέλεσμα το FDP να μπει στην τοπική κυβέρνηση του πρωθυπουργού Άρμιν Λάσετ. Ο ίδιος ο Λίντνερ δεν πήρε κάποιο αξίωμα στην κυβέρνηση αυτή, λόγω του στόχου του να οδηγήσει το FDP στην ομοσπονδιακή βουλή τον Σεπτέμβριο του 2017, πράγμα που πέτυχε με εκλογικό ποσοστό 10,7%. Μετά από αυτήν την επιτυχία εξελέγη ηγέτης της κοινοβουλευτικής ομάδας FDP στο Bundestag.

Τον Οκτώβριο του 2017, το CDU και οι Πράσινοι ξεκίνησαν διαπραγματεύσεις με το FDP για να σχηματίσουν κυβέρνηση, στην οποία ο Λίντνερ θεωρούνταν ευρέως ως ο μελλοντικός Υπουργός Οικονομικών, καθώς το CDU είχε ήδη ορίσει τον απερχόμενο υπουργό Βόλφγκανγκ Σόιμπλε ως Πρόεδρο του Μπούντεσταγκ για να αφήσει το αξίωμα ελεύθερο για το FDP. Ένας τέτοιος συνασπισμός ήταν η μόνη ρεαλιστική δυνατότητα σχηματισμού κυβέρνησης (εκτός από έναν συνασπισμό των δύο μεγάλων κομμάτων), αλλά δεν είχε σχεδόν ποτέ δοκιμαστεί, ούτε καν σε περιφερειακό επίπεδο στη Γερμανία. Τον Νοέμβριο του 2017, μετά τα μεσάνυχτα, ο Λίντνερ και το κόμμα του εγκατέλειψαν τις ήδη παρατεταμένες διαπραγματεύσεις μετά από τέσσερις ανεπιτυχείς εβδομάδες, οι οποίες συνιστούσαν την μακρύτερη διαπραγμάτευση για σχηματισμό κυβέρνησης στην γερμανική ιστορία.

Αλλες δραστηριότητες
--------------------

* Μπορούσια Ντόρτμουντ, μέλος της συμβουλευτικής επιτροπής (από το 2018)
* *Aktive Bürgerschaft*, Μέλος του Διοικητικού Συμβουλίου
* Ίδρυμα Friedrich Naumann, Μέλος του Διοικητικού Συμβουλίου
* ZDF, μέλος του τηλεοπτικού συμβουλίου
* Πανεπιστήμιο Heinrich Heine (HHU), Institut für Deutsches und Internationales Parteienrecht und Parteienforschung, Μέλος του Διοικητικού Συμβουλίου
* Deutsche AIDS-Stiftung, Μέλος του Διοικητικού Συμβουλίου
* Walther Rathenau Institute, Μέλος της Συμβουλευτικής Επιτροπής
* Deutsche Nationalstiftung, Μέλος της Γερουσίας
* Ίδρυμα NRW, Μέλος του Διοικητικού Συμβουλίου
* Έφεδρος αξιωματικός της Γερμανικής Αεροπορίας
* Rotary International, Μέλος

Πολιτικές θέσεις
----------------

### Επιχειρηματικότητα

Στις αρχές του 2015, μια έντονη απάντηση του Λίντνερ σχετικά με την υπεράσπιση της επιχειρηματικότητας και την κουλτούρα των startup έφτασε στις πρώτες σελίδες των εφημερίδων και έγινε μια από τις πιο συζητημένες πολιτικές ομιλίες για μήνες. Ο Λίντνερ μίλησε ενώπιον του τοπικού κοινοβουλίου στην Βόρεια Ρηνανία-Βεστφαλία για τη σημασία της επιχειρηματικότητας και για το πώς οι αποτυχημένοι επιχειρηματίες αξίζουν μια δεύτερη ευκαιρία όταν ένας σοσιαλδημοκράτης από το κοινό του φώναξε: «Αυτή [η αποτυχία] είναι κάτι στο οποίο έχετε εμπειρία». Αναφερόταν σε μια εταιρεία Διαδικτύου που είχε ιδρυθεί από τον Λίντνερ και η οποία απέτυχε μετά την έκρηξη της φούσκας των dot-com στις αρχές της δεκαετίας του 2000. Ο Λίντνερ απάντησε με ένα έντονο μονόλογο 2½ λεπτών κουνώντας το δάκτυλο: «Αν κάποιος πετύχει, καταλήγει στα γρανάζια του μηχανισμού ανακατανομής των Σοσιαλδημοκρατών και, εάν αποτύχει, έχει εξασφαλίσει τον χλευασμό και την κοροϊδία», απάντησε, επισημαίνοντας επίσης ότι ο συγκεκριμένος Σοσιαλδημοκράτης βουλευτής είχε προτιμήσει να έχει μια ασφαλή δουλειά σε δημόσια υπηρεσία για όλη του τη ζωή, αντί να τολμήσει να ιδρύσει μια εταιρεία .

Η Bild, η καθημερινή εφημερίδα με την μεγαλύτερη κυκλοφορία στη Γερμανία, επαίνεσε τον Λίντνερ στην πρώτη σελίδα της. Η εφημερίδα του Βερολίνου *Tagesspiegel* έγραψε ότι ο διάλογος προσέφερε μια ευπρόσδεκτη αντίθεση στην «επίμονη ομίχλη Μερκελισμού χωρίς εναλλακτική» που χαρακτήριζε την συζήτηση στην Bundestag.

### Οικονομική πολιτική

Λίγο μετά τις εκλογές του 2017, ο Λίντνερ απέκλεισε την ανάληψη νέου χρέους για την εξισορρόπηση της μείωσης των φόρων εισοδήματος και της αύξησης των επενδύσεων σε ψηφιακές υποδομές. Επέκρινε τον απερχόμενο υπουργό Οικονομικών Βόλφγκανγκ Σόιμπλε για το ότι δεν ήταν αρκετά σκληρός με την Ελλάδα και ότι δεν μείωσε τους φόρους εισοδήματος για τους εργαζόμενους της μεσαίας τάξης.

Προσωπική ζωή
-------------

Το 2011 ο Λίντνερ παντρεύτηκε την δημοσιογράφο Ντάγκμαρ Ρόζενφελντ, με την οποία είχε σχέση από το 2009. Στις 19 Απριλίου 2018 ανακοίνωσαν τον χωρισμό τους. Από το 2018 έχει σχέση με την δημοσιογράφο Φράνκα Λέφελντ, με την οποία αρραβωνιάστηκε τον Σεπτέμβριο του 2021.

Παραπομπές
----------

1. 1 2  www.christian-lindner.de/files/233/12\_05\_30\_Biografie\_Christian\_Lindner.pdf. Ανακτήθηκε στις 14  Οκτωβρίου 2013.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
3. ↑  «Stammdaten aller Abgeordneten des Deutschen Bundestages». *basic data about the members of the Bundestag*. Ανακτήθηκε στις 13  Απριλίου 2018.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
6. ↑  www.spiegel.de/panorama/leute/christian-lindner-und-franca-lehfeldt-haben-ja-gesagt-hochzeitskuss-auf-sylt-a-b61e848a-772f-4d38-ab26-7f6f4db4ab07.
7. ↑  www.express.de/nrw/duesseldorf/mein-bester-freund-darum-umarmt-heinz-hessling-hier-fdp-chef-lindner-25411?cb=1679490269052.
8. ↑  «Landtag NRW: Abgeordneter Christian Lindner». Ανακτήθηκε στις 10  Οκτωβρίου 2017.
9. ↑  «Stammdaten aller Abgeordneten des Deutschen Bundestages». *basic data about the members of the Bundestag*. Ανακτήθηκε στις 28  Δεκεμβρίου 2018.
10. ↑  webarchiv.bundestag.de/archive/2013/1212/bundestag/abgeordnete17/ausgeschiedene/index.html. Ανακτήθηκε στις 29  Οκτωβρίου 2021.
11. ↑  «Christian Lindner».
12. ↑  «Christian Lindner».
13. ↑  bundeswahlleiter.de/bundestagswahlen/2017/gewaehlte/bund-99/l.html.
14. ↑  «Landtag NRW: Christian Lindner legt sein Landtagsmandat nieder». Ανακτήθηκε στις 10  Οκτωβρίου 2017.
15. ↑  www.bundestag.de/abgeordnete/biografien/L/lindner\_christian-857658. Ανακτήθηκε στις 25  Οκτωβρίου 2021.
16. ↑  Ανακτήθηκε στις 9  Δεκεμβρίου 2021.
17. ↑  www.akv.de/alle-ordensritter/. Ανακτήθηκε στις 28  Ιανουαρίου 2021.
18. ↑  «Archived copy». Αρχειοθετήθηκε από το πρωτότυπο στις 17 Δεκεμβρίου 2010. Ανακτήθηκε στις 24 Μαρτίου 2012.
19. ↑  (In german: *Steuerwettbewerb und Finanzausgleich. Kann die Finanzverfassung reformiert werden?*), *»Bambi« legt los.*, Der Spiegel, 29 November 2004.
20. ↑  Daniel Dettling (Hrsg.): *Minima Moralia der nächsten Gesellschaft. Standpunkte eines neuen Generationenvertrags*. VS Verlag für Sozialwissenschaften, Wiesbaden 2009, (ISBN 978-3-531-16475-5), S. 168.
21. ↑  *Verbindungsoffizier zum Landeskommando*. In: *Rheinische Post.* 26. Juli 2008.
22. ↑  De Maizière befördert Lindner zum Hauptmann. In: *Handelsblatt*, 16. September 2011.
23. ↑  «Biography\_Christian\_Lindner\_englisch.pdf» (PDF). *www.christian-lindner.de*. Ανακτήθηκε στις 23 Μαΐου 2015. [*νεκρός σύνδεσμος*]
24. ↑  «Christian\_Lindner\_englisch.pdf» (PDF). *www.christian-lindner.de*. Ανακτήθηκε στις 23 Μαΐου 2015. [*νεκρός σύνδεσμος*]
25. ↑  «Biography\_Christian\_Lindner\_englisch.pdf» (PDF). *www.christian-lindner.de*. Ανακτήθηκε στις 23 Μαΐου 2015. [*νεκρός σύνδεσμος*]
26. ↑  «FDP general secretary Lindner resigns». 14 Δεκεμβρίου 2011.
27. ↑  «Biography\_Christian\_Lindner\_englisch.pdf» (PDF). *www.christian-lindner.de*. Ανακτήθηκε στις 23 Μαΐου 2015. [*νεκρός σύνδεσμος*]
28. ↑  Senior FDP Official Resigns: Merkel's Coalition Partner Falls Further into Crisis *Spiegel Online*, 14 December 2011.
29. ↑  Nordrhein-Westfalen, Landtag. «Landtag NRW: Abgeordneter Christian Lindner». *www.landtag.nrw.de*. Αρχειοθετήθηκε από το πρωτότυπο στις 13 Δεκεμβρίου 2018. Ανακτήθηκε στις 19 Απριλίου 2021.
30. ↑  «Landtagswahl 2012 in NRW». *www.wahlergebnisse.nrw.de*.
31. ↑  Kulish, Nicholas (13 May 2012). «In Rebuke to Merkel's Party, Social Democrats Win German Vote». *The New York Times*. .
32. ↑  tagesschau.de. «Aktuelle Nachrichten - Inland Ausland Wirtschaft Kultur Sport - ARD Tagesschau». *tagesschau.de*.
33. ↑  @c\_lindner (23 Σεπτεμβρίου 2013). «Bewerbe mich um den Parteivorsitz, um liberale Partei zu erneuern und 2017 wieder in Bundestag zu führen. Nun Phase der Besinnung. CL» (Tweet) – μέσω Twitter.
34. ↑  «FDP, a post-war fixture, is out of parliament - DW - 23.09.2013». *DW.COM*.
35. ↑  ALDE candidates *European Voice*, 8 January 2014.
36. ↑  Toby Vogel (20 January 2014), Verhofstadt, Rehn agree campaign roles *European Voice*.
37. ↑  Peter Spiegel (2 January 2014), Europe’s leaders divided on how to pick next EC president *Financial Times*.
38. ↑  Wahl der Mitglieder für die 16. Bundesversammlung, Κοινοβούλιο της Βόρειας ΡΗνανίας-Βεστφαλίας, απόφαση της 14ης Δεκεμβρίου 2016.
39. ↑  Lothar Schmalen (28 November 2018), FDP-Chef Lindner sitzt jetzt im BVB-Wirtschaftsrat - kein Einzelfall *Neue Westfälische*.
40. ↑  «Aktive Bürgerschaft». *www.aktive-buergerschaft.de*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 23 Μαΐου 2015.
41. ↑  «www.en.freiheit.org - Organization». *www.freiheit.org*. Αρχειοθετήθηκε από το πρωτότυπο στις 20 Νοεμβρίου 2011. Ανακτήθηκε στις 23 Μαΐου 2015.
42. ↑  Board of Trustees Αρχειοθετήθηκε 2018-12-13 στο Wayback Machine. Deutsche AIDS-Stiftung.
43. ↑  Advisory Board Walther Rathenau Institute.
44. ↑  Board of Trustees[*νεκρός σύνδεσμος*] NRW Foundation.
45. ↑  «Biography\_Christian\_Lindner\_englisch.pdf» (PDF). *www.christian-lindner.de*. Ανακτήθηκε στις 23 Μαΐου 2015. [*νεκρός σύνδεσμος*]
46. ↑  Troianovski, Anton (3 February 2015). «Video Rant Wins Praise for Struggling German Political Party». *Wall Street Journal*. ISSN 0099-9660.. Ανακτήθηκε στις 23 May 2015.
47. ↑  «YouTube». *www.youtube.com*.
48. ↑  Anton Troianovski (3 February 2015), Video Rant Wins Praise for Struggling German Political Party: Once-Influential Pro-Business Party Faces a Crucial Election *The Wall Street Journal*.
49. ↑  Michael Nienaber (6 October 2017), FDP leader wants tougher euro zone policy, no new German debt *Reuters*.
50. ↑  Online, FOCUS. «FDP-Generalsekretär heiratet Dagmar Rosenfeld» (στα γερμανικά). *FOCUS Online*.. Ανακτήθηκε στις 19 April 2018.
51. ↑  «FDP-Chef: Christian Lindner ist wieder Single» (στα γερμανικά). *Berliner Zeitung*.. Ανακτήθηκε στις 19 April 2018. [*νεκρός σύνδεσμος*]
52. ↑  Matthew Karnitschnig (18 May 2018), German liberal leader’s ‘midlife crisis’ *Politico Europe*.
53. ↑  «FDP leader: Christian Lindner has a new girlfriend». .
54. ↑  «Exklusiv! Frisch verliebt in eine RTL-Reporterin». *bunte.de* (στα Γερμανικά). 25 Ιουλίου 2018. Ανακτήθηκε στις 11 Μαρτίου 2019.
55. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 101478344
* LCCN: no2009157811
* ISNI: 0000 0000 7888 4492
* GND: 139238794
* SUDOC: 180047167
* NKC: jx20120224017

 |

 |